Ko si ustvaril nov projekt lahko začnete vnašati znake z uporabo vrstice "Vnašanje not".
Najenostavneje začneš tako, da najprej pritisneš na dolžino note
in greš potem z miško na črtovje ter klikneš za dodajanje.
Tako vstopiš v način vnašanja not.
Če želiš iti ven iz tega načina, da bi lahko izbral druge elemente v zapisu,
lahko pritisneš na gumb za vnašanje not ali enostavno pritisneš tipko Escape.
Sedaj lahko izbiraš in urejaš note na črtovju,
spreminjaš njihovo dolžino, dodajaš višaje, nižaje in pike,
ali pa dodajaš pogostejše artikulacije, kot so poudarki in oznake za staccato.
Gumb "Loki" ti omogoča dodajanje lokov, ki se razpotezajo čez izbrane note.
Za to lahko uporabiš tudi zelo uporabno bližnjično tipko "S".
Gumb "Vezaji" ti omogoča vezanje dveh not skupaj.
Tu lahko spremeniš med glasovi.
Tu pa je gumb za nepravilne poddelitve, npr. triole.
Za uporabo gumba moraš izbrati trajanje in potem pritisniti nanj
za izbiro poddelitve.
Lahko tudi izbereš trajanje in uporabiš bližnjico Ctrl 3 na sistemu Windows
(ali Command 3 na Macu). Določeno število odloča o poddelitvi.
Gumb "Dodaj" ti omogoča hiter dostop do številnih drugih elementov,
kot so naslovi in besedilo skladbe.
Nenazadnje, gumb "Nastavitve" ti omogoča izbiranje, kateri gumbi so prikazani
v tej vrstici kot privzeto.
Na primer, izbereš lahko prikaz opcije za 3. in 4. glas.
Za izbiro trajanj med pisanjem lahko uporabiš bližnjične tipke.
MuseScore kot privzeto uporablja linearni sistem, dodeljen številom na tvoji tipkovnici.
Ena, dve, tri, štiri, pet, šest, sedem.
Hitro lahko določaš višino tako:
A, B (za H), C, D in tako dalje.
Če med dodajanjem višine držiš tipko Shift,
se bo dodal prejšnji noti in tvoril akord.
Lahko pritisneš tipki za gor in dol za spremembo višine izbrane note
in če med tem držiš tipko Control oz. Command, tako spremeniš oktavo.
Obstaja še več bližnjic, ki se jih lahko naučiš,
če prebrskaš naš spletni priročnik ali preiščeš naš forum.
Če želiš spremeniti obstoječo bližnjico, lahko to storiš v nastavitvah,
ki se na Macu pojavijo s klikom na besedo "MuseScore" v meniju.
Uporabniki PC-jev ali Linuxa boste nastavitve našli v meniju "Uredi".
Drugi najpomembnejši del vmesnika je panel s paletami.
Tu lahko najdeš katerikoli element, ki bi ga želel dodati v svoj zapis.
Na primer, če želiš dodati dinamiko,
je najbolje, da izbereš noto, kjer jo želiš postaviti,
ter nato pritisneš na dinamiko, da se pojavi v tvojem črtovju.
Poleg tega jo lahko tudi direktno povlečeš iz menija palet v črtovje.
Če te palete ne potrebuješ v privzetem seznamu,
jo lahko izbereš in pritsneš tipko "Backspace" ali "Delete", da jo skriješ.
Do vseh skritih palet lahko dostopaš tu s klikom na gumb "Dodaj palete".
Klik na enega izmed teh gumbov bo povzročilo, da je paleta prikazana v glavnem seznamu.
Zadnji pomembni del vmesnika, ki ga boš potreboval za pisanje, je panel "Lastnosti"
(ki se je imenovala "Inšpektor" v prejšnjih verzijah MuseScora).
Panel "Lastnosti" prikazuje uporabne opcije za karkoli, kar postaviš v zapis.
Na primer, če izbereš noto,
lahko uporabiš panel "Lastnosti" za hitro urejanje notne glavice
ali lastnosti prečk.
Če izberem vilice, lahko hitro dodam ničelni krogec.
Ko imaš izbran takt sta na voljo opciji za hitro brisanje ali dodajanje novih taktov.
Za vsak predmet v zapisu lahko izklopiš vidljivost
ali izbereš, da je izhodiščne velikosti.
Če izbereš več elementov naenkrat,
bo panel "Lastnosti" pametno strnila opcije,
tako da lahko še vedno dostopate do vseh potrebnih nastavitev.
Poleg tega ima panel "Lastnosti" številne uporabne privzete možnosti,
ko ni nič izbrano.
Hitro lahko preklapljaš vidljivost oznak, ki ne bodo natisnjene,
kot so okvirčki okoli besedilnih napisov ali nevidni elementi
Lahko tudi skriješ ali prikažeš prazna črtovja
kot tudi dostopaš do nastavitev strani in sloga.
To je zelo osnovi pregled glavnih konceptov pisanja notnih zapisov.
Za bolj temeljite tutoriale
si poglej nekaj sledečih poglavij na našem YouTube kanalu
ali poglej v naš spletni priročnik, do katerega najdeš povezavo v opisu spodaj.